b'\n_START_ARTICLE_\nRazdalja do o\xc4\x8desne zenice\n_START_PARAGRAPH_\nRazdalja do o\xc4\x8desne zenice je razdalja med zadnjo povr\xc5\xa1ino okularja in mestom, kjer moramo imeti oko, da se ujemata izhodna odprtina opti\xc4\x8dne naprave z o\xc4\x8desno vstopno zenico (glej sliko na desni) in da pri tem vidimo pravilno sliko predmeta. Razdalja do o\xc4\x8desne zenice je pomembna pri daljnogledih, mikroskopih in binokularjih._NEWLINE_Kratka razdalja do o\xc4\x8desne zenice zahteva od opazovalca, da oko bolj pribli\xc5\xbea okularju, da vidi nezasen\xc4\x8deno (nevinjetirano) sliko._NEWLINE_Kadar je izhodna zenica opti\xc4\x8dne naprave ve\xc4\x8dja od o\xc4\x8desne zenice opazovalca, se nekaj svetlobe ne izkoristi. V tem primeru pa je mo\xc5\xbeno premikati oko. Obratno pa je, kadar je o\xc4\x8desna zenica manj\xc5\xa1a od izstopne zenice opti\xc4\x8dne naprave. Takrat ne dobimo pojava, ki ga imenujemo zasen\xc4\x8denje (vinjetiranje, temnej\xc5\xa1a podro\xc4\x8dja na robovih slike)._NEWLINE_Razdalja do o\xc4\x8desne zenice je pomembna za tiste, ki uporabljajo o\xc4\x8dala. \xc4\x8clovek, ki uporablja o\xc4\x8dala ima oko bolj oddaljeno od okularja, kot tisti, ki o\xc4\x8dal ne nosi. Zaradi tega ljudje z o\xc4\x8dali potrebujejo opti\xc4\x8dno napravo z ve\xc4\x8djo razdaljo do o\xc4\x8desne zenice, da lahko vidijo lepo sliko. Pozabiti pa ne smemo, da je velikost o\xc4\x8desne zenice odvisna od osvetlitve in starosti opazovalca.'